เอ็นเอสซีฯวิ่งรับปันผล-อีจิ๊ป
หุ้น เอส เอ็น ซี ฟอร์เมอร์ วิ่งขึ้นรับมติบอร์ดจ่ายปันผลระหว่างกาลหุ้นละ 0.65บาท
2 ส.ค. 2553

หุ้น เอส เอ็น ซี ฟอร์เมอร์ วิ่งขึ้นรับมติบอร์ดจ่ายปันผลระหว่างกาลหุ้นละ 0.65บาท
นักลงทุนให้ความสนใจซื้อหุ้นบริษัท เอส เอ็น ซี ฟอร์เมอร์ (SNC) เช้าวันนี้ และส่งผลให้ราคาหุ้นปรับตัวขึ้น  0.40 บาทซื้อขายที่ระดับ 13.50  บาท   ภายหลังจากคณะกรรมการบริษัทมีมติให้ปันผลระหว่างกาลหุ้นละ 0.65 บาทและออกโครงการโครงการร่วมลงทุนระหว่างนายจ้างและลูกจ้าง (อีจิ๊ป) ในการซื้อหุ้นของบริษัทในตลาดหลักทรัพย์แห่งประเทสไทยเป็นเวลา 3 ปี 
ด้านการจ่ายเงินปันผลระหว่างกาลคิดเป็นอัตราผลตอบแทน 4.81% สำหรับการนำกำไรมาจ่ายเงินปันผลจำนวนเงิน 187 ล้านบาท ให้แก่ผู้ถือหุ้นทีมีชื่อในทะเบียนในวันที่ 16 ส.ค. และ กำหนดจ่ายเงินในวันที่ 27 ส.ค. 2553 
ส่วนโครงการลงทุนซื้อหุ้นสะสมของบริษัทเป็นรายงวดของพนักงานและผู้บริหารที่มีอายุงานไม่น้อยกว่า 3 ปี  ตั้งแต่วันที่ 1 ต.ค. 2553 ถึง วันที่ 30 ก.ย.2556  และบริษัทฯ จะหักเงินเดือนของผู้ที่มีสิทธิ และสมัครใจเข้าร่วมโครงการในอัตรา5% ของเงินเดือนในแต่ละเดือนจนกว่าจะสิ้นสุดโครงการ เพื่อสะสมเข้ากองทุน และบริษัทฯ จะจ่ายสมทบให้กับระดับพนักงานถึงระดับผู้จัดการในอัตรา 100% ของเงินที่หัก
และจ่ายสมทบให้กับระดับที่สูงกว่าผู้จัดการขึ้นไปในอัตรา 75% ของเงินที่หัก โดยนำเงินสะสมรวมกับเงินสมทบของบริษัทฯ ไปซื้อหุ้น SNC ในตลาดหลักทรัพย์แห่งประเทศไทย 
สำหรับพนักงาน ผู้บริหารของบริษัทฯ ที่เข้าร่วมโครงการมีสิทธิขายหุ้น SNC โดยตรงในตลาดหลักทรัพย์ฯได้ ก็ต่อเมื่อถือครองหุ้นเป็นระยะเวลาไม่น้อยกว่า 1 ปี นับจากวันที่ซื้อ